NaiveNeuron/SloPal huggingface dataset:
Antošová, Eva, poslankyňa NR SR (2019-09-18):
No ja by som chcela zareagovať. No básniť viete, pán kolega, však to je v poriadku, to je pekné, ale nesúhlasím vôbec s vami a znova by sme mohli o tom osobitnom odvode hovoriť ešte ďalšie hodiny, ale to nie je pravda, že Európska komisia niečo zastavila. Zastavili to, zastavilo to predseda so Slovenskou národnou stranou, hej. A tam bol len podnet na Komisii, nám nikto z Bruselu nepovedal, že my nemôžeme osobitný odvod uviesť do praxe. Pozor na to! Ale viete prečo? Viete, prečo sa toto celé udialo? No lebo obchodníci, presne, ešte ani sa nedočkali toho, že by prišla nejaká búrka, a už stavali tie strechy, ale stavali ich na úkor našich obyvateľov, našich občanov. To znamená, že na úkor našich občanov obchodníci zvyšovali ceny, a ešte nemali na to žiadny dôvod. Prečo nezvýšili ceny potom, keď už by dôvod prišiel? Oni už ich zvýšili, samozrejme, kto by rád si nezvýšil ceny. A preto toto opatrenie prišlo a bolo to veľmi dôležité opatrenie a boli sme strašne zvedaví na to, ako tí obchodníci zareagujú. A vidíte, zareagovali tak, že ceny idú ešte ďalej hore. A čo sa týka pána Dostála, asi ste ma na začiatku, neviem, či ste tu neboli, alebo nepočúvali. Ja som hneď v prvých dvoch vetách povedala, že ku každému, ku každému tomu riadku, skupiny potravín z colného sadzobníka, je aj finančné vyčíslenie a dohromady, sumár, to robí 65 mil., ktoré, ktoré teda sú dopadom na štátny rozpočet. Ja som to povedala na začiatku. Áno. (Reakcia z pléna.) Áno (reakcia z pléna), áno. A čo je na tom zlé?(Reakcia z pléna.) Veď ja som povedala pravdu. Ja, viete, keď tu človek povie niečo úprimne, tu sa neoplatí potom povedať pravdu, úplne otvorene, pravdivo som pomenovala veci. Chceli sme znížiť DPH na potraviny všetky, bolo by to viac ako 150 mil., nevyšiel tento náš pokus z toho dôvodu, že máme koaličných partnerov, tak sme to museli, sa zmestiť do 65 mil. (Reakcia z pléna.) A motáte tu mäso a tak ďalej. Prvá veta moja bola: „Podporujeme zdravé potraviny.“ Prosím vás, a nie teraz momentálne mäso zo svíň a slaninu. Takže tiež to tu ne... (Prerušenie vystúpenia časomerom.)
I. Šimko, poslanec: (2006-02-01):
Vážení páni komunisti, vážený pán predseda komunistickej strany, ja som vo svojom príhovore, vo svojom úvodnom slove nechcel hovoriť o zločinoch komunistického režimu, ale vy ste hovorili o tom, že ten návrh vychádza z nenávisti. Ten návrh nevychádza z nenávisti. Ja voči nikomu nepristupujem s nenávisťou. Ten návrh hovorí o statočnosti ľudí, ktorí proti ideológii, ktorá bola založená na nenávisti, bojovali. Vy ste mi tu ako taký bonmot nakoniec venovali Manifest komunistickej strany. V tomto Manifeste komunistickej strany sa píše priamo: Politická moc vo vlastnom zmysle je organizovaným násilím jednej triedy na potlačovanie druhej. Keď sa proletariát v boji proti buržoázii nevyhnutne zjednotí v triedu, keď sa revolúciou stane panujúcou triedou a keď ako panujúca trieda násilne, podčiarkujem, násilne odstráni staré výrobné vzťahy, odstráni s týmito výrobnými vzťahmi i podmienky existencie triedneho protikladu, odstráni triedu vôbec a tým aj svoje vlastné panstvo ako triedu. Toto bolo v roku 1848, ak si dobre pamätám, napísané, ale my už vieme, ako to dopadlo. Čo znamenalo to násilie? My už vieme, koľko desiatok miliónov ľudí za túto koncepciu doplatilo svojím životom. O tom, podľa môjho názoru, treba rozprávať, keď už hovoríme o obetiach komunizmu. Okrem toho to neboli len tie desiatky miliónov ľudských životov, ale to boli stovky miliónov pokazených ľudských existencií a okrem toho to bolo to násilné odstránenie výrobných vzťahov jednoducho bezprecedentnou krádežou toho, čo získali svojou poctivou prácou generácie ľudí a potom už, samozrejme, bolo z čoho rozdávať. Veď keď ste, keď vaši predchodcovia v roku 1948 ukradli, ukradli podnikateľom, ktorí vlastnou prácou, nie nejakou privatizáciou, ale vlastnou prácou budovali čosi po generácie, no tak potom naozaj, potom bolo z čoho robiť aj sociálnu politiku. Takže tie problémy, ktoré majú postkomunistické krajiny teraz, vychádzajú z toho, čo bolo za tých posledných, u nás štyroch desaťročí. V krajinách bývalého Sovietskeho zväzu tých desaťročí bolo podstatne viacej. Takže to nie je o nenávisti, pán predseda komunistickej strany. Môžem vás ubezpečiť, že je ani voči vám osobne, ani voči nikomu z komunistickej strany nepociťujem žiadny negatívny pocit, žiadnu negatívnu emóciu. Ja mám ľudí rád. Mám rád aj vás, nakoniec vychádzam s mnohými vašimi kolegami, s ktorými sa stretávam, s vami až tak veľmi neprichádzam do styku, vychádzam veľmi dobre. Ja dokonca viem spolupracovať na tých veciach, s ktorými súhlasím, pokiaľ ide o sociálnu politiku, ale nemôžem súhlasiť s tou ideológiou, ktorá bola založená na nenávisti a tá nenávisť je tu. A nemôžem súhlasiť s praxou, ktorá sa z toho vyvinula, a ktorú, žiaľ, už poznáme. Ale ako som povedal vo svojom úvodnom slove, tento zákon nie je vôbec vlastne o tom. Tento zákon je o statočnosti tých ľudí, ktorí sa proti tomu dokázali postaviť a nebolo to ľahké. Pán kolega Hopta, keď vy hovoríte o protidzurindovskom odboji, dovolím si povedať, že ste veľmi slabý odporca Dzurindovej vlády a Dzurindovho režimu, sú aj statočnejší. Ďakujem pekne.
J. Počiatek, minister financií SR: (2007-12-04):
(Prerušenie rokovania o 17.33 hodine.) (Pokračovanie rokovania o 18.00 hodine.)
Sulík, Richard, predseda NR SR (2011-09-07):
Pán poslanec Poliačik.
Vetrák, Milan, poslanec NR SR (2021-10-07):
Ďakujem za slovo. Tak pán poslanec Kremský troška si zasrandoval, že bude mať, na začiatku, že má dlhší pozmeňovák, ako som mal ja. Po pravde, ja som mal pripravený ešte jeden pozmeňujúci návrh, ktorý bol asi o tretinu dlhší než ten, čo som čítal, ale nakoniec po záverečnej diskusii aj s pánom predkladateľom, s pánom podpredsedom vlády sme sa dohodli, že už pokiaľ ide o tú elektronickú platformu, že to zostane tak, ako je to v zákone navrhnuté. Inak by som čítal asi osemnásťstranový pozmeňujúci návrh, lebo tam by bolo treba, keby sme to chceli troška inak, prerobiť vlastne celý zákon. No, takže aj to hrozilo, ale nie pri jeho pozmeňováku, ale ešte pri mojom ďalšom. No a k tomu, čo hovoril pán poslanec Kremský, k tým dvom bodom. Ja oceňujem, že sa vytvoril systém odborných garantov. Inak svojím spôsobom ono to už aj bolo v minulosti, niekedy v roku 2010, 2011, nie takto, ale existovali osoby, ktoré si úrady najímali ako určitých odborných garantov. Oni sa tak nevolali, ale teraz ten systém, ako je rozpracovaný, je naozaj podľa mňa veľmi dobrý. Dokonca je tam zavedená aj hmotná zodpovednosť tých osôb, ktoré sa musia povinne poisťovať. Myslím si, že je to inšpiratívne aj pre zavádzanie hmotnej zodpovednosti vo vzťahu minimálne k úradníkom, ktorí pripravujú podklady aj v iných, aj nielen v oblasti verejného obstarávania aj do budúcna. Ale rozumiem aj starostom najmä tých menších obcí a miest, že majú obavu, že nebude dostatok na tom trhu týchto ľudí a podobne. Čiže preto sa tam dáva tá výnimka. Ale osobne si myslím, že časom by to asi malo platiť pre všetkých, aj pre tie malé obce a mestá, lebo principiálne ten systém odborných garantov je podľa mňa dobrý. A je dobré, že sa zavádza, pretože to sprofesionalizuje celý systém verejného obstarávania a aj bude niekto zaňho konkrétne zodpovedný a aj hmotne zodpovedný. Takže si myslím aj vďaka, že sa to zaviedlo, aj keď to bolo dosť náročné zaviesť. Viem, že bolo mnoho... (Prerušenie vystúpenia časomerom.).
Štefunko, Ivan, poslanec NR SR (2024-04-17):
Ďakujem veľmi pekne. Ondrej, ako si veľmi dobre ukázal, sú veci, na ktorých sa nezhodneme, a veci, na ktorých sa nezhodneme, je urgentnosť klimatickej krízy. Ty ako reprezentant Konzervatívneho inštitútu Milana Rastislava Štefánika alebo OKS ste hovorili pred pätnástimi rokmi, že klimatická kríza tu nie je a že človek neohrozuje svojím konaním zemeguľu alebo teda životné prostredie. Myslím, že už to teraz nehovoríte, ale ber to tak, že my progresívci pozeráme dopredu. Proste snažíme sa predvídať a učíme sa od najlepších. A učíme sa od najlepších v mestách, čo je napríklad teda Kodaň alebo Amsterdam, alebo rôzne iné mestá, ktoré proste adaptovali cyklopruhy a pritom teda nebojovali proti motoristom. Ja osobne teda motorista som, mám síce teda aj elektrické auto, ale snažím sa, snažím sa vypúšťať čo najmenej teda emisií a snažím sa, nazvime to, aj internalizovať externality, a tým pádom prehovárať ľudí, aby používali čo najmenej autá v mestách, špeciálne keď to dýchame my a naše deti. Takže cyklodoprava aj na Vajanského je veľmi dôležitá záležitosť. Môžeme naozaj, ako si správne povedal, a s tým úplne súhlasím, tlačiť na primátora alebo na mestské zastupiteľstvo, ale kvôli tomu zákon je naozaj zbytočnosť na to, aby sme potešili mládežnícku organizáciu SMER-u. To naozaj nemusíme. Ďakujem.
Kadúc, Miroslav, poslanec NR SR (2015-05-26):
Ďakujem pekne. Ja snažím sa, pán Hlina, pochopiť, prečo vy sa pokúšate vtlačiť svoje videnie sveta aj niekomu inému. Ale, okej, chcete byť možno iný, nech sa páči, len vy sa často javíte ako najspravodlivejší medzi spravodlivými. A neviem, či je úplne šťastné kritizovať ten zákon. Ja neviem ja by som si, keď sa cítim aj ja ako opozičný poslanec, nedovolil verejne skritizovať váš návrh o priestupkoch, ktorý je zase nevykonateľný, ak je v tej podobe, v ktorej som ho videl posledne. A je to paškvil, dovoľte mi povedať. Aj keď som vám ponúkol pomoc, aby sme to išli spraviť, vy ste to odmietli. Ale v zásade chcel som povedať toto, že ak chceme niečo spraviť ako opozícia, tak máme byť minimálne jednotní, a ak už teda chceme kritizovať, tak myslím si, že oplatí sa to povedať alebo spraviť trošku inak. A vecne k tomu návrhu zákona. Viete, toto nie je novinka, občania napríklad vo Fínsku, Rakúsku, Rumunsku, ktorí žijú v odľahlých oblastiach, sú zvýhodňovaní, daňovo zvýhodňovaní. V Grécku sú to rodiny, ktoré žijú v horských oblastiach. Vo Švédsku, kde sú riedko obývané oblasti, tak oni sú tiež asi trošku mimo toho a tiež nevedia, ako robiť tú legislatívu. Proste my sa pokúšame zobrať alebo kolegovia sa pokúšajú zobrať to najlepšie z iných krajín, kde to zjavne funguje. Tak tá kritika sa mi proste nezdala úplne vecná. A ešte keď ste sám priznali, že ste ten zákon poriadne nečítali, no nezdá sa mi to od vás korektné a už vôbec nie opozičné.
Grendel, Gábor, podpredseda NR SR (2021-06-16):
Vážené panie poslankyne, vážení páni poslanci, budeme pokračovať v popoludňajšom rokovaní druhého dňa 31. schôdze Národnej rady Slovenskej republiky v prerušenej rozprave o návrhu na vyslovenie nedôvery členovi vlády Slovenskej republiky Romanovi Mikulcovi, poverenému riadením ministerstva vnútra, tlač 596. Keďže aj za navrhovateľov, aj za spravodajcu sedia už páni poslanci na svojich miestach, môžme pokračovať tam, kde sme schôdzu prerušili, to znamená, že faktické poznámky. Ako prvý pán poslanec Eduard Kočiš.
Lehotský, Tomáš, poslanec NR SR (2023-03-23):
Ďakujem veľmi pekne, Juraj, za tvoju faktografickú rozpravu. Dve veci. Veľmi správne si podľa mňa podotkol, že podľa mňa tá argumentácia subsidiaritou je úplne absurdná a rozhodnutie Europarlamentu Slovensku len nastavilo zrkadlo, nejakým spôsobom neovplyvňuje Slovensko. Nastavuje zrkadlo o tom, aké Slovensko v skutočnosti momentálne je, a teda predkladatelia tohto uznesenia momentálneho si len vytvorili nejaký oslí mostík a nejakú argumentáciu o tom, aby si našli dôvod, prečo odmietnuť rozhodnutie, ktoré upozorňuje na netrestanie zločinov proti nenávisti. Čiže, je to druh oslieho mostíka, ktorý tu budú teraz donekonečna opakovať. A druhá vec je a to budem reagovať na pani Pleštinskú, na Zitu, ktorá sa ohradila voči tomu tvojmu tvrdeniu, ja sa naopak veľmi stotožňujem s tým tvojím tvrdením o tom, že predkladateľky traumatizujú spoločnosť, pretože si veľmi správne narážal na ten zákon o rodnom čísle. A ja som veľmi pozoroval pani Andrejuvovú, keď si vyslovil tie slová a ona sa tvárila veľmi prekvapene. Odznel tu príbeh od Janky Cigánikovej, ja sa však tomu prekvapeniu vôbec nečudujem, pretože cez tú svoju spupnosť nadradenosti, ktorej dáva nejaký zvláštny druh konzervativizmu, ktorý na Slovensku začal prevládať aspoň v tomto volebnom období, nevidí inakosť, nevidí tie ťažké osudy ľudí, ktorí nespĺňajú konkrétne jej predstavu o tom, akí by ľudia mali byť. A toto je teda tá prezentovaná kresťanská láska, bohužiaľ.
Benčík, Ján, poslanec NR SR (2021-11-12):
Je nepochybne tragédiou a hanbou tohoto parlamentu, keď sme v dobe celosvetovej pandémie, ktorá si už vyžiadala viac ako 5 miliónov obetí, ale na Slovensku nebezpečnému ochoreniu podľahlo viac ako 13-tisíc našich spoluobčanov a blížnych, opakovane nútení počúvať klamstvá a doslova táranie predsedu extrémistickej strany, jej členov či od nich odídených jednotlivcov. Je bizarné a absolútne neakceptovateľné, ak sa na 17. november, ktorý je Dňom boja za slobodu a demokraciu, odvoláva bývalý vodca Slovenskej pospolitosti, zatiaľ neprávoplatne odsúdený na trest odňatia slobody na 4 roky a 4 mesiace za trestný čin založenia, podpory a propagácie hnutia smerujúceho k potláčaniu základných práv a slobôd. Je tragédiou, ak opatrenia smerujúce k ochrane zdravia a životov občanov Slovenskej republiky nekompetentne kritizuje a zosmiešňuje niekto, kto svojím nezodpovedným správaním, okázalým trápnym a detinským ignorovaním platných protipandemických opatrení a šírením klamstiev, bludov a konšpirácií o nebezpečnom ochorení priamo ohrozuje životy našich občanov. Niekto, kto je vzhľadom na šírenie nebezpečných a život ohrozujúcich lží dnes už priamo zodpovedný za nejeden zmarený ľudský život. Niekto, kto je doslova hanbou slovenského parlamentu. (Potlesk.)
Kuffa, Štefan, poslanec NR SR (2021-02-24):
(Povedané súbežne s predsedajúcim.) ... čo je mi, veľmi je mi to ľúto, keď to robíme, za chvíľu budeme mať ten návrh zákona späť.
Faič, Vladimír, poslanec NR SR (2011-12-14):
Ďakujem za slovo, pán predsedajúci. Pán kolega Osuský, mne dva také momenty trochu vadia na vašom vystúpení. Ten prvý, a už to spomenuli predrečníci, je ten, že zdravotníctvo nechápete ako službu vo verejnom záujme vo vzťahu k občanovi, ale ako možnosť podnikania v tejto sfére a občana vnímate ako klienta. To je pre mňa jeden veľký problém. A druhý, to vaše vystúpenie by bolo vtedy namieste, keby ste ho boli dali do časového kontextu pri prerokovávaní vášho programového vyhlásenia vlády, zhruba pred osemnástimi mesiacmi. Vtedy by malo význam a nie na konci dosluhujúcej vlády. Ďakujem.
Kuffa, Filip, poslanec NR SR (2022-12-05):
Ďakujem za slovo. Takže naša skupina poslancov predkladá návrh zákona o poľovníctve a, pán predsedajúci, hlásim sa do rozpravy potom ako prvý tiež na pár minút, aby bolo v prípade potreby možné reagovať faktickými poznámkami. Ďakujem.
Vašečka, Richard, poslanec NR SR (2020-09-24):
Ďakujem pekne. Ďakujem za diskusiu aj vďaka tomu, že sme to stihli v tom termíne, že bola korektná. Ja mám takú radosť, že sa ukázalo, že sa to naozaj, keď sa to týka vzdelávania, že vieme, vieme tomu dať nejakú úroveň. Samozrejme, patrí do toho aj politika, bohužiaľ, vieme, že tie veci sa týkali aj predstaviteľov vládnej koalície či v minulom volebnom období alebo v tomto, ale sme tu v tomto a musíme byť v tomto profesionáli, nastaviť to tak, aby to bolo dobré pre vysoké školstvo, pre vzdelávanie, pre Slovensko a aby sme vedeli sa vysporiadať naozaj nielen nejak formálne alebo nejak nevykonateľne, ale vykonateľne. Všetci veríme, že hoci tento zákon je pripravený do budúcnosti na nejaké zlé prípady, že ich bude čím menej, poprípade ideálne nula. Takže ďakujem veľmi pekne, prajem pekný večer.
Grausová, Natália, poslankyňa NR SR (2019-09-24):
Súdruh Poliačik, my sme spolu husi nepásli, tak s tým, neopovažujte, nedovoľte si do mňa (reakcia z pléna), ja si od vás vyp... (Reakcie z pléna.) Prosím vás... (Ruch v sále. Prerušenie vystúpenia predsedajúcim.)
Bugár, Béla, podpredseda NR SR (2017-10-17):
Nech sa páči, prezentujme sa a hlasujme. (Hlasovanie.) Prítomných 136 poslancov, za 47, proti 6, zdržalo sa 83 poslancov. Návrh nebol schválený. Teraz prosím pána poslanca Matejičku, aby uviedol hlasovanie v prvom čítaní o bode č. 39, a to je vládny návrh zákona, ktorým sa mení a dopĺňa zákon č. 414/2012 Z. z. o obchodovaní sa emisnými kvótami, tlač 699. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov , tlač 699.)
Matovič, Igor, poslanec NR SR (2023-11-16):
Ďakujem pekne. Vilo, tak ako si aj hovoril, keď si spomínal na začiatku možno tie štatistiky, a že ste druhá najväčšia menšina národnostná. Nás Maďari učili, že im lepšie znie v uchu, keď je to národnostná komunita ako menšina, ale tak už ako si vyberiete. Takže možno percentuálne na počte obyvateľov to vychádza, povedzme si, na 8 %. A ja som hrdý, že v našom poslaneckom klube naprávame možno tú dlhoročnú krivdu voči rómskej komunite a že u nás Rómovia v našom poslaneckom klube majú 25 %. Tak je to približne trikrát viac jako na Slovensku a myslím si, že tak je to správne po tých dlhých rokoch krivdy. Ale čo sa týka toho programového vyhlásenia vlády a prístupu k Rómom, tak si myslím, že úplne krásne o tom hovorí v podstate posledná veta v tej časti, v ktorej sa marginalizovaným komunitám venujú, a tá znie: „Realizovať vo svojej politike k marginalizovaným skupinám filozofiu rovnováhy medzi právami a povinnosťami dotknutých osôb." Z tohto je krásne vidieť ten latentný rasizmus, ktorý v podstate sa snažia zaobaliť do pár pekných slov, ale v skutočnosti podsúvajú ľuďom to, čo, to, čo tu svojho času hovoril Mazurek, Suja, Kotleba a podobní, že jednoducho Rómovia, tam treba len tú politiku, to zase vlastne hovoril ten bývalý slávny predseda SNS, politiku malého dvora, dlhého biča, vyžadovať práva, povinnosti. A ja sa z tohto miesta pýtam, napríklad aké práva a povinnosti vyžadujeme od toho skorumpovaného mafiána Kaliňáka, ktorý sa tu pred chvíľkou pohyboval, že či ten má iba práva. Práva rozkrádať naše spoločné, práva uniesť, asistovať pri únose Vietnamca, práva okydávať Hedvigu Malinovú, práva zneužívať NAKU na sledovanie opozičných poslancov, ale žiadne povinnosti. Ale od Rómov, čuduj sa svete, tam to vyžaduje.
P. Hrušovský, predseda NR SR: (2003-09-16):
(Hlasovanie.) 126 prítomných, 64 za, 4 proti, 54 sa zdržalo, 4 nehlasovali. Návrh sme schválili. Páni poslanci, ešte vás chcem poprosiť, ak by sme ďalších 5 návrhov zákonov prerokovali ešte skôr, ako je určený čas na rokovanie dnešnej schôdze, teda do 19.00, odporúčam, aby sme aj vládny návrh zákona o stavebnom poriadku prerokovali dnes, teda ten, ktorý je v druhom čítaní, a zajtra hlasovali o všetkých dnes prerokovaných návrhoch. Pán poslanec Árpád Duka-Zólyomi, nie? Páni poslanci, budeme pokračovať v rokovaní o vládnom návrhu zákona o štátnej správe v školstve a školskej samospráve a o zmene a doplnení niektorých zákonov, ktorý prerokúvame ako tlač 361. Prosím teraz, aby z poverenia vlády Slovenskej republiky predmetný... Páni poslanci, prosím o pokoj v rokovacej sále! Pani poslankyňa Plháková! Aby z poverenia vlády Slovenskej republiky predmetný návrh zákona uviedol a odôvodnil pán minister školstva Martin Fronc. Pán minister, nech sa páči, máte slovo.
Pellegrini, Peter, predseda NR SR (2023-11-22):
Prosím, prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 140 poslancov, za 84, proti bolo 13, zdržalo sa 43 poslancov. (Potlesk.) Konštatujem, že sme schválili vládny návrh novely zákona č. 540/2021 Z. z. o kategorizácii ústavnej zdravotnej starostlivosti . Dámy a páni, týmto sme vyčerpali všetky body tejto schôdze. Ďakujem za účasť a vyhlasujem 3. schôdzu za skončenú, zároveň vás pozývam zajtra na trinástu na mimoriadnu schôdzu na vyslovenie nedôvery ministrovi vnútra. Zajtra o trinástej hodine. Pekný večer vám prajem. (Ukončenie rokovania o 18.54 hodine.)
Zelník, Štefan, poslanec NR SR (2019-09-12):
Vážený pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kremský, Peter, poslanec NR SR (2020-07-14):
Ďakujem, pán predsedajúci. Pán Kamenický, ja len chcem tiež zareagovať na to Rakúsko. Myslím si, že každý, kto trošku pozná tie pomery, vie, že Rakúsko je krajina, kde si vážia rodinu. A to je to, čo vy ste si tu 12 rokov nevážili. Po dlhom, dlhom tlaku a návrhoch a pripomínaní ste zvýšili daňový bonus, ale len pre deti do šesť rokov. No a čo tie deti nad šesť rokov, tie nepotrebujú jesť, nepotrebujú sa obliekať, nepotrebujú cestovať, nepotrebujú peniaze na krúžky? Kto má deti, vie, že práve tie deti nad šesť rokov majú ešte väčšie potreby, sú na ne ešte väčšie výdavky, ale na tie ste sa vykašľali. V Rakúsku je daňový bonus na jedno dieťa 1 500 euro. Na jedno dieťa. U nás ste to nechali na 250 eurách. To je úplne smiešne a to je dôvod... (ruch v sále), môžem? To je dôvod, prečo, ako vy ste fungovali, nevážili ste si rodinu. My tu teraz hádžeme záchranné kolesá, ako povedal pán minister, firmám, ľuďom, inštitúciám, lenže vy ste tie záchranné kolesá, v nich narobili diery, nechali ste ich vyfučané. A práve toto, čo teraz robí pán minister a čo robí ministerstvo financií, je o tom, že tie záchranné kolesá musíme zalepiť a znova nafúkať, aby aspoň niečo sme zachránili. Pretože vy ste nám tu nič nenechali. A keď spomínate dôchodcov, tak to je veľmi smutné, že práve vy ste navrhol dôchodkový strop. Vy nám pripomínate dnešných dôchodcov, ale kde sú štyridsiatnici a päťdesiatnici, „Husákove deti“? Tí, ktorí živia tento štát. Na nich ste zabudli, na nich ste sa vykašľali? Aký oni budú mať dôchodok?
Blaha, Ľuboš, podpredseda NR SR (2023-12-19):
Pán poslanec Peter Pollák, nech sa páči.
Laššáková, Jana, podpredsedníčka NR SR (2012-12-12):
Príjemné dobré ráno vám želám všetkým, panie poslankyne, páni poslanci. Otváram desiaty rokovací deň 11. schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Mikuláš Dzurinda, ktorý je na zahraničnej pracovnej ceste. Pokračujeme v prerušenej rozprave v druhom čítaní o vládnom návrhu zákona o štátnom rozpočte na rok 2013, ktoré máme ako tlač 176. Pán podpredseda vlády a minister financií už zaujal miesto určené pre navrhovateľov, podobne aj pán spravodajca Daniel Duchoň. A teraz dávam slovo pani poslankyni Jane Žitňanskej a pripraví sa pani poslankyňa Lucia Žitňanská. Nech sa páči, pani poslankyňa. [Pokračovanie rokovania o vládnom návrhu zákona o štátnom rozpočte na rok 2013 (Návrhu rozpočtu verejnej správy na roky 2013 až 2015) , tlač 176.]
Košútová, Magda, poslankyňa NR SR (2013-03-26):
Dajte, prosím, hlasovať o bode 11 návrhu pána poslanca Fecka.
K. Tóthová, poslankyňa: (2009-12-02):
A súhlasím s pánom poslancom predrečníkom, že zákon je dobre spracovaný. A myslím, že bude ho treba podporiť. Ja ho určite podporím. Ďakujem.
Zmajkovičová, Renáta, podpredsedníčka NR SR (2013-05-30):
V súlade s rokovacím poriadkom o slovo požiadal navrhovateľ. Pán poslanec, máte slovo.
Štefanec, Ivan, poslanec NR SR (2013-01-30):
Ďakujem pekne, pani podpredsedníčka. Dáma a páni, dnes tu veľa kolegov nevidím teraz, pán minister aj všetci milí hostia, čo sú na balkóne, dovoľte mi, aby som sa vyjadril k predloženému návrhu zákona. Nežijeme v jednoduchej situácii na Slovensku, rastie nezamestnanosť, ktorá je najvyššia od mája 2004, mesiaca, keď sme vstúpili do Európskej únie. Vláda zaviedla ozdravný balíček, ktorým zvyšuje dane, odvody, poplatky, tento rok o vyše 1,137 mld. eur. Na každého občana Slovenska to znamená, že bude doplácať na vládu tento rok 210 eur. V tejto situácii vznikol nový úrad, úrad, ktorý nepotrebujeme. Úrad, ktorý samotný podpredseda vlády, ktorý obsadil pozíciu šéfa tohto úradu, nazval, že je úradom, ktorý mu vymyslel predseda vlády. Budem citovať slová pána vicepremiéra Vážneho. Doslova povedal, že pán Fico mu povedal nasledovné: „Vymyslel som ti post podpredsedu vlády.“ Je zarážajúce, že v situácii, keď všetci musia šetriť, či sú to domácnosti, či sú to firmy, či sú to mestá a obce, tak vláda nešetrí, práve, naopak, zvyšuje si počet svojich nominantov, počet svojich teplých miest. A začala tým, že vytvorila 6 nových štátnych tajomníkov, pokračuje tým, že vytvorila post ďalšieho člena vlády, dokonca na úrovni vicepremiéra. Teraz mu presúva kompetencie z ministerstva dopravy. Stojí za takisto povšimnutie, že v jednom z rozhovorov pán vicepremiér Vážny na otázku, či sa môže stať, že počas svojho pôsobenia nerozbehne ani jeden projekt, tak pripustil, že, áno, môže sa to stať. Čiže sám podpredseda vlády hovorí, že tento úrad vlastne je zbytočný. Hovoria o akýchsi kvázi stratégiách, kvázi investíciách, ale, bohužiaľ, bez výsledkov, bez žiadnej zodpovednosti za narábanie s verejnými zdrojmi, bez akejkoľvek zodpovednosti za veci verejné. Nie je to veselé konštatovanie, ale je to konštatovanie, ktoré je určite namieste, o tom som presvedčený, totiž že vláda, aj keď jej predseda obdivuje údajne Jánošíka, ku ktorému sa hlási, tak sa správa antijánošíkovský, pretože chudobným berie a bohatým, najmä tým svojim, rozdáva, rozdáva teplé miesta, rozdáva napríklad dotácie na udržanie pracovných miest, čo sme tu v minulosti nemali za žiadnej vlády. Preto považujem tento zákona za zbytočný lebo už funkcia vicepremiéra vlády je zbytočná. Dovolím si preto, dámy a páni, navrhnúť podľa § 73 ods. 3 písm. b) rokovacieho poriadku, aby sa nepokračovalo v rokovaní o tomto návrhu zákona. Ďakujem pekne.
Kočiš, Eduard, poslanec NR SR (2021-06-15):
Ďakujem za slovo, pán predsedajúci. Nepokoj v spoločnosti ste zaviedli vy, pán minister Mikulec, praktikami, ktoré naozaj nemajú v demokratickej spoločnosti obdobu. Vyšetrovanie orgánov činných v trestnom konaní nemá nič spoločné s vedením ministerstva vnútra, ale aj napriek tomu si vy idete ako býk s krvavými očami na červené súkno a snažíte sa z vašej pozície zastrašovať, vydierať či dokonca navádzať na krivé výpovede. Toto je vizitka ministra vnútra. V pléne Národnej rady Slovenskej republiky zazneli veľmi závažné obvinenia, dôkazy a obrovské pochybnosti po vyšetrovaní prípadov, ktoré nemôžem nazvať nijako inak ako politické čistky jedného pomstychtivého človeka, tým myslím vás. Obviňovať vrcholných predstaviteľov Slovenskej informačnej služby, Vojenského spravodajstva, Inšpekčnej služby ministerstva vnútra, vyšetrovateľov, sudcov či prokurátorov a následne ich trestne stíhať a zatvárať do kolúznej väzby bez dôkazov len na základe výpovedí kriminálnikov, kajúcnikov a profesionálnych svedkov je maximálne neprofesionálne a takéto konanie rázne odmietam. Toto, čo vy, pán Mikulec, nazývate ozdravovaním v justícii, prokuratúre, vo vojenských a tajných službách, je nielen podľa môjho názoru čistou vašou politickou pomstou a ide iba o napĺňanie si svojich nenaplnených ambícií. Ide jednoducho o sen jedného veľkého dieťaťa, ktoré sa rozhodlo, že pieskovisko už bude patriť iba jemu. Pán Mikulec, obvinenia, ktoré tu na vás sršal právom pán poslanec Fico, jednoducho ste ani na jedno nezareagoval. Nedokázal ste sa obhájiť z jednoduchého dôvodu, pretože sa obhájiť neviete. To, že ste kšeftoval so štátom, že do firiem zapojených cez vášho brata, cez vášho otca boli jednoducho obrovské peniaze naliate, toto je dôvod, prečo ste odvolávaný a toho sa musíte obhajovať.
Baláž, Vladimír, poslanec NR SR (2021-09-21):
Ďakujem veľmi pekne, pán predsedajúci. Ako som už v prvom čítaní spomenul, ja nemám výhrady voči HTA a HTA prístupu a k všetkým technológiám a medicínskym zariadeniam a liekom a všetkým potrebám, ktoré v zdravotníctve sú, jediné, čo mi určitým spôsobom vadí na tomto zákone, je, sú možno dve, možno tri veci. Skúsim ich v rýchlosti povedať. Prvá vec je, že nejde na to samostatná kapitola peňazí, ale peniaze sa berú znova zo zdravotných poisťovní, ktoré, kde budú chýbať v systéme, pretože systém ich má nedostatok, to je jedna vec. Po druhé veľa ve... veľa aj v... z... v pozmeňovacom návrhu, ktorý teraz predložil pán poslanec Krajčí, je vlastne vyslovených určitých neistôt, ktoré existujú z toho, že neni celkom isté, ako dobre tento systém celý bude fungovať. A z toho dôvodu som si myslel, že by bolo výhodnejšie, keby celý systém fungoval pri ministerstve ako sekcia a potom sa pretransformoval na samostatnú jednotku. A po tretie chcem ešte pripomenúť, že existuje slovenská spoločnosť pre HTA, je to vlastne člen Slovenskej lekárskej spoločnosti, a s ktorým bolo dobre spolupracovať blízko, pretože oni zastupujú tých odborníkov, korí sú z tej všeobecnej lekárskej praxe. Ďakujem pekne.
Zmajkovičová, Renáta, podpredsedníčka NR SR (2014-07-03):
Nech sa páči, pán minister.
Sulík, Richard, predseda NR SR (2011-04-05):
Pán poslanec Beblavý.
Žiga, Peter, podpredseda NR SR (2024-01-16):
Pán poslanec Krátky.
Bugár, Béla, podpredseda NR SR (2018-09-11):
Takže, vážené panie poslankyne, vážení páni poslanci, pristúpime v prerušenom rokovaní hlasovaním. Ešte predtým, ako som vidiel, pán poslanec Erik Tomáš má procedurálny návrh. Nech sa páči.
Paška, Pavol, predseda NR SR (2014-03-28):
(Hlasovanie.) 120 prítomných, 51 za, 2 proti, 65 sa zdržalo, 2 nehlasovali. Návrh sme nepostúpili do druhého čítania. Len na margo, kolegyne, kolegovia, chcem vám pripomenúť, že túto problematiku minister financií prisľúbil vyriešiť rozpočtovým opatrením. Budeme pokračovať hlasovaním v prvom čítaní o návrhu pani poslankyne Jany Žitňanskej na vydanie zákona, ktorým sa mení a dopĺňa audiovizuálny zákon, je to tlač 888. [Hlasovanie o návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení a dopĺňa zákon č. 343/2007 Z. z. o podmienkach evidencie, verejného šírenia a uchovávania audiovizuálnych diel, multimediálnych diel a zvukových záznamov umeleckých výkonov a o zmene a doplnení niektorých zákonov (audiovizuálny zákon) v znení neskorších predpisov , tlač 888.]
Přidal, Alojz, poslanec NR SR (2011-03-23):
Prosím, pán predsedajúci, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, výstavbu a dopravu a Výboru Národnej rady Slovenskej republiky pre pôdohospodárstvo a životné prostredie. A ďalej, aby za gestorský výbor určila hlasovaním Výbor Národnej rady Slovenskej republiky pre hospodárstvo, výstavbu a dopravu s tým, že určené výbory návrh zákona prerokujú v druhom čítaní vo výboroch do 11. mája 2011 a v gestorskom výbore do 13. mája 2011.
J. Halecký, poslanec: (2006-09-06):
Takže záverom by som chcel len povedať, že efektivita v zdravotníctve je to rozhodujúce, čo by nám malo povedať, či tých peňazí je málo alebo veľa, či exekúcie áno alebo nie. A tam nie som si istý, či na tom sa pracuje dostatočne, či poznáme dostatočne úroveň efektivity, lebo vidíme, že narastajú magnetické rezonancie, CT-čka. A v prepočte na 100 alebo 1 000 obyvateľov ani sám neviem, či je to veľa, či je to málo. Ale každý riaditeľ sa snaží, aby tieto veci v svojom zariadení mal. Nehovorím už o tom, že neskúmame či zo 100 vyšetrení bolo odôvodnených 50 %, 70 % alebo iba 10 %. Takže sú to otázky, ktoré budú zrejme na programe dňa. Ďakujem za pozornosť.
Dostál, Ondrej, poslanec NR SR (2024-02-15):
Ale sú výbory, takže...
Bugár, Béla, podpredseda NR SR (2018-06-19):
Nech sa páči, prezentujme sa a hlasujme. (Hlasovanie.) Prítomných 141, za 74, proti 34, zdržalo sa 28 poslancov, nehlasovali 5. Konštatujem, že sme posunuli tento návrh zákona do druhého čítania. Nech sa páči.
Paška, Pavol, predseda NR SR (2014-02-13):
Poprosím vás, páni poslanci.
P. Hrušovský, podpredseda NR SR: (2001-12-06):
Nech sa páči, pán poslanec Viliam Sopko.
Zs. Simon, poslanec: (2009-12-10):
Ťažba uránu je potenciálne vysoké riziko znečistenia životného prostredia. Ja by som sa chcel zamerať nielen na túto všeobecnú formuláciu, ale na formuláciu, že je to vysoké, potenciálne vysoké riziko znečistenia spodných vôd a zdrojov pitnej vody. Spustením ťažby by potenciálne ohrozilo zásobovanie obyvateľstva pitnou vodou v okolí Trenčína či Košíc. To je predpokladané miesto ťažby. Položme si otázku: Bez uránu dnes vieme existovať? Bez vlastnej ťažby? Však existujeme. Dovážame túto surovinu zo zahraničia, nevieme ju obohacovať, nevieme ju spracovať? Pokiaľ to dáme zahraničným investorom, aby prišli a vyťažili, zoberú túto surovinu mimo územia Slovenskej republiky na obohatenie a potom možnože Slovenská republika ju môže kúpiť. Ale podľa dohôd, ktoré má Slovenská republika uzatvorené s Ruskom, je evidentné, že na budúcich 10 rokov o tento problém máme postarané. Ale aj keby sme kúpili urán obohatený, teda vyrobený na Slovensku, obohatený, tak ho nekúpime za nejakú zvýhodnenú zlacnenú cenu, ale kúpime ho za celosvetovú cenu uznávanú všade. Preto asi nie je logické, keď nepotrebujeme dnes ťažiť urán, aby sme k tomu pristupovali. Z uvedeného vyplýva, že SR nie je odkázaná na ťažbu tohto nerastného bohatstva v súčasnosti. Včera Národná rada Slovenskej republiky neprijala návrh kolegyne Tkáčovej na odsúhlasenie moratória 12 rokov, ktorý by vytvoril priestor na širokú diskusiu a vytvorenie priestoru na vývoj nových bezpečnejších technológií. Dúfam, že návrhy výboru, ktoré predloží na budúcu schôdzu Národnej rady, budú podporené celou snemovňou, pretože tieto návrhy nie sú návrhy koaličné, nie sú ani opozičné, ale sú spoločné a vychádzajú zo spoločnej vôle občanov. Veď predsa keď sa pozrieme na to, kto všetko podporil túto petíciu, tak musíme vidieť, že sú to starostovia, predstavitelia vyšších územných celkov, nielen opoziční, ale aj koaliční. Táto petícia je charakteristická tým, že nerozdeľuje občanov podľa politickej príslušnosti. Bol by som rád, keby Národná rada ukázala obdobný takýto postoj pri hlasovaní o tejto petícii, o uznesení, ktoré navrhol výbor k tejto petícii, ale aj na budúcej schôdzi Národnej rady pri prerokovaní návrhov, ktoré vychádzajú z tejto petície a sú návrhom výboru. Ja osobne podporím návrh a toto znenie aj teraz, aj podporím návrhy na budúcej schôdzi Národnej rady, ktoré predloží Výbor Národnej rady pre pôdohospodárstvo, životné prostredie a ochranu prírody, ktoré sledujú legitímny cieľ – naplniť požiadavku viac ako 100-tisíc občanov vôle vyjadrenej v tejto Petícii Stop uránu. Ďakujem pekne.
Blanár, Juraj, podpredseda NR SR (2021-12-08):
Vážené pani poslankyne, páni poslanci, otváram možnosť prihlásiť sa ústne do rozpravy. Pán poslanec Fico, pán poslanec Suja, pán poslanec Gyimesi, pán poslanec Taraba, pán poslanec Beluský. Ak sú všetci, ktorí mali záujem o prihlásenie, uzatváram možnosť prihlásiť sa. Ako prvý vystúpi pán poslanec Robert Fico. Nech sa páči.
Žiga, Peter, podpredseda NR SR (2024-01-17):
Pani poslankyňa Kalmárová.
Fronc, Martin, poslanec NR SR (2014-12-12):
Ďakujem pekne, pani podpredsedníčka. Pán kolega Hudacký, to vaše vystúpenie bolo faktické a hovorilo o naozaj číslach a podobne. A zaujalo ma, pretože ja som sa pýtal pána ministra, že čo pokladám za problém najväčší, že tá čiastka 6,15 %, tá je nadsadená, teda tých 100 mil. eur. Nedostal som odpoveď, žiaľbohu, som nedostal odpoveď. Ale v rozprave zaznelo viackrát aj od kolegov v tom zmysle, že však treba tie investície dať na vybudovanie systému, na softvér a podobne a že preto je to také. A ten softvér treba preto, aby sa platilo platobnými kartami a nie bankovými kartami. A dôvod, čo som počul, že je ten taký, že, no, tí kamionisti tie bankové karty zneužívajú. Ale potom ja sa pýtam, prečo sa nemôže platiť bankovými kartami, prečo štát, teda občania majú tú investíciu zaplatiť? Aby chránili súkromné podniky? Vlastníkov kamiónov, toto je náš cieľ? Tak ak je to tak, tak určite s tým nemôžem súhlasiť.
Pčolinský, Peter, podpredseda NR SR (2023-06-20):
(Povedané súbežne s rečníkom.) Nezačali ste. Nezačali ste. (Reakcia spravodajcu.)
S. Kubánek, poslanec: (2008-07-01):
Športoví funkcionári si dodnes veľmi dobre pamätajú, ako pán exminister školstva pred piatimi rokmi na celoslovenskej porade v bratislavskom Technopole prezentoval, že prestávate podporovať všetky strešné organizácie, aby sa viac peňazí ušlo športovým zväzom. A aký je výsledok? Športové zväzy dostali na svoju činnosť ešte menej ako v predchádzajúcich rokoch. A z toho mála sa ešte museli poskladať na služby, ktoré im dovtedy zabezpečovali bezplatné strešné organizácie. Od tej chvíle bývalá vláda stratila vo väčšine polmiliónovej športovej verejnosti kredit i dôveru. Pán exminister financií zjavne sa pasuje do roly športovca a priaznivca športu. Opak je však pravdou. Všade vaše hrubé zásahy do oblasti športu napáchali najväčšie škody od vzniku samostatného Slovenska. Boli to vaši úradníci, ktorí na váš pokyn naparili Slovenskému zväzu telesnej kultúry osemstomiliónovú pokutu za neoprávnené nakladanie s prostriedkami určenými na zimnú svetovú univerziádu a kriminalizovali športových funkcionárov. Pritom štát dal na univerziádu iba necelých 340 mil. Sk. Univerziáda sa uskutočnila na dobrej úrovni. Boli zrekonštruované športoviská. A policajné vyšetrovanie nedokázalo žiadnu spreneveru financií. Znížili ste pritom nezmyselnú pokutu na 133 mil. Sk. Ale ani tú Slovenský zväz telesnej kultúry nemal z čoho zaplatiť, nuž ste pristúpili k historickej exekúcii majetku športovcov. Za babku boli pochybným exekútorom predané akcie Slovenského zväzu telesnej kultúry Športke, akciová spoločnosť, podobne niekdajšia pýcha slovenského športu hotel FIS i Športcentrum Bojnice. Rovnaký scenár ste použili aj na exekúcie v Slovenskom lyžiarskom zväze, ktorý sa dodnes nespamätal zo zásahu štátu do jeho činnosti. A opäť sa všetky trestné oznámenia ukázali ako bezpredmetné. Vážené pani poslankyne, páni poslanci, mohol by som pokračovať uvedením ďalších faktov, ktoré potvrdzujú tzv. starostlivosť bývalej vlády o rozvoj telesnej výchovy a športu na Slovensku, napr. ako sa skončila investícia na vybudovanie antidopingového laboratória. Myslím si, že mali by sme spoločne hľadať východiská, ako pomôcť rozvoju telesnej výchovy a športu, ktoré musia byť v dnešnej modernej, pretechnizovanej dobe pevnou súčasťou výchovy a vzdelávania mladej generácie. Ďakujem za pozornosť. (Potlesk.)
Pellegrini, Peter, predseda NR SR (2015-09-22):
Prezentujme sa a hlasujme o pozmeňujúcom návrhu pána poslanca Blanára. (Hlasovanie.) Prítomných 131 poslancov, za hlasovalo 85 poslancov, zdržalo sa 46 poslancov. Pozmeňujúci návrh sme schválili.
B. Bugár, podpredseda NR SR: (2001-09-13):
(Technická prestávka.)
Brocka, Július, poslanec NR SR (2015-02-03):
Ďakujem pekne. Vážený kolega Matovič, ďakujem aj za to premostenie k referendu o rodine. Myslím, že sa nám podarilo vtiahnuť do diskusie o II. pilieri aj Juraja Drobu. Ale teraz vážne. Zaujala ma vaša úvaha o tom, že dokedy bude mať zmysel II. pilier z pohľadu štátu, teda z pohľadu štátu reprezentovaného SMER-om a Robertom Ficom. Ja si myslím, že z ich pohľadu je to tak na desať rokov, lebo ak je tam teraz 6,5 mld. eur, to je 6 500 mil. eur, a oni pri tomto otvorení by odtiaľ dostali 10 %, t. j. 650 mil., tak o 650 mil. sa zníži príspevok štátneho rozpočtu do Sociálnej poisťovne na terajšie dôchodky. Takže by to tak mohli opakovať každý rok po desať rokov, ale obávam sa, že keby to takto robili každý rok, že by to skončilo oveľa skôr, pretože tak by poškodili tých, čo tam sú, alebo čo by zostali ešte, že by naozaj aj tí, ktorí veria v nevyhnutnosť existencie II. piliera, že by nakoniec aj oni sami odišli. Ale ja som presvedčený, pán kolega, že II. pilier prežije SMER a že občania voliči nedovolia SMER-u, aby II. pilier v nasledujúcich rokoch zničil.
Kvorka, Ján, poslanec NR SR (2018-03-14):
Dajte, prosím, hlasovať o pozmeňujúcich a doplňujúcich návrhoch zo spoločnej správy, spoločne o bodoch 1 až 17, 19 až 27, 29 až 42 a 44 s odporúčaním gestorského výboru schváliť.
B. Bugár, podpredseda NR SR: (2002-05-22):
Teraz nasleduje druhé čítanie o vládnom návrhu zákona o brannej povinnosti. Vládny návrh zákona ste dostali pred prvým čítaním ako tlač 1314 a spoločnú správu výborov schválenú gestorským výborom máte v tlači 1314a. Vládny návrh zákona odôvodní minister obrany Slovenskej republiky Jozef Stank. Pán minister, nech sa páči. J. Stank, minister obrany SR: Vážený pán predsedajúci, panie poslankyne, páni poslanci. Predkladaný vládny návrh zákona o brannej povinnosti upravuje vznik, zánik a rozsah brannej povinnosti a jednotlivé druhy vojenskej služby vzhľadom na nevyhnutnosť zabezpečiť obranyschopnosť štátu do času dosiahnutia úplnej profesionalizácie ozbrojených síl. Upravuje režim odvodového konania vrátane úpravy správneho konania pri vydávaní rozhodnutia odvodovej komisie a jeho preskúmania. Návrh zákona určuje novú vekovú hranicu vzniku brannej povinnosti po dovŕšení 18 rokov veku, čím sa zlaďuje vnútroštátna úprava brannej povinnosti s medzinárodnými normami obsiahnutými v opčnom protokole v Dohovore o právach dieťaťa a účasti detí v ozbrojených konfliktoch. Upravuje aj vekovú hranicu zániku brannej povinnosti, ktorá sa navrhuje znížiť zo 60 na 55 rokov. Predpokladá sa tak, ako tomu bolo doteraz, existencia štyroch druhov povinnej vojenskej služby, teda základnej, náhradnej, zdokonaľovacej a mimoriadnej. Pozmeňujúce a doplňujúce návrhy, ktoré vyplynuli z prvého čítania a z prerokovania vo výboroch Národnej rady, s ktorými vyslovil súhlas Výbor Národnej rady Slovenskej republiky pre obranu a bezpečnosť, boli do vládneho návrhu zákona zapracované a tiež s nimi z pozície predkladateľa vyjadrujem súhlas. Prosím o prerokovanie predloženého návrhu a jeho schválenie. Ďakujem vám.
Hatráková, Katarína, poslankyňa NR SR (2022-11-08):
Ďakujem pekne, pán podpredseda. Spoločná správa neobsahuje žiaden pozmeňujúci návrh. V rozprave bol podaný jeden pozmeňujúci návrh. Nakoľko bol dnes v rozprave podaný pozmeňujúci návrh, v zmysle § 83 ods. 4 rokovacieho poriadku, dajte, prosím, hlasovať o skrátení lehoty.
Sopko, Miroslav, poslanec NR SR (2019-02-12):
Ďakujem môjmu kolegovi pánu poslancovi Feckovi za pripomenutie konkrétneho jedného príkladu z histórie. Veď napokon aj samotní štúrovci boli známi svojimi spolkami triezvosti a určitou prevenciou už vtedy v 19. storočí, kde sa snažili viesť ľudí k tomu, aby nepili alkohol v takej miere, ako to bolo. Dokonca keby sme mali ísť ešte ďalej do histórie, tak nájdeme zmienky o tom, ako kedysi zemepáni svojimi opatreniami dokonca viedli svojich poddaných, aby viac pili, pretože pre nich to prinášalo zisk v tých krčmách, ktoré mali oni. Ale ešte aj jednu vec by som tu doplnil. My sa tu dnes bavíme o tej reklame a tá reklama svojím spôsobom sofistikovanými formami, ktoré má v súčasnosti, dokáže veľmi, veľmi silne pôsobiť podprahovo. A tu ešte pripomínam jeden fakt, práve závislosť, ktorá sa vytvára u mladistvých, je omnoho trvácnejšia. Čiže nejde len o tie veci, ktoré sa ukazujú vo fyziológii človeka, čo alkohol spôsobuje konkrétne u mladého človeka, ale zároveň aj keď dopustíme, aby tie závislosti ho naplno opantali tak v nízkom veku, tie závislosti sú omnoho trvácnejšie a omnoho ťažšie sa ich mladý človek zbavuje. Toto by sme mali mať na pamäti, ak dopúšťame, že jednoducho je z každej strany masírovaný a vedený k tomu, aby chcel byť čím skôr dospelý. A to je zároveň výzva aj pre nás dospelých, akým spôsobom my svoj životný štýl posúvame svojim deťom. Ďakujem.
Ďuriš Nicholsonová, Lucia, podpredsedníčka NR SR (2018-10-23):
Pán poslanec Osuský.
Bugár, Béla, podpredseda NR SR (2017-11-30):
Takže, vážené panie poslankyne, páni poslanci, budeme pokračovať v rokovaní a to prerušenou rozpravou v prvom čítaní o vládnom návrhu zákona, ktorým sa mení a dopĺňa zákon č. 297/2008 Z. z. o ochrane pred legalizáciou príjmov z trestných činností (tlač 757). Pána ministra už máme tu. Nech sa páči, zaujmite miesto určené pre navrhovateľov. Pán spravodajca, nech sa páči. Ešte faktická poznámka, pán poslanec Mazurek, nech sa páči. (Pokračovanie v rokovaní o vládnom návrhu zákona, ktorým sa mení a dopĺňa zákon č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 757.)
Muňko, Dušan, poslanec NR SR (2011-09-08):
Chcel by som len doplniť pána poslanca Rašiho, že toto je krok do záhuby. A poviem prečo. Pán Blanár tiež povedal, keď už oddlžujeme a ešte okrem toho aj zdravotné poisťovne, Všeobecná zdravotná poisťovňa ináč platila fakultným nemocniciam za výkony, ako platila nemocniciam, ktoré sú pod samosprávou, resp. pod vyššími územnými celkami. V prvom rade, pán minister, ste mali všetkým nemocniciam spraviť serióznu inventúru, podklady a oddlžiť všetky nemocnice,  pokiaľ majú ísť na akciovú spoločnosť. Ak si myslíte, že nemocnice, ktoré sa premenia na akciovú spoločnosť a potom tam vstúpi investor a bude chcieť vykrývať staré dlhy, tak ste na omyle. Druhá záležitosť pred privatizáciou, lebo to je privatizácia nemocníc, je treba proste vysporiadať sa s tými stratami, pretože tak ako sme sa nevysporiadali pri daňovej reforme s vyššími územnými celkami, kde sme im presunuli právomoci a kompetencie a nepresunuli sme im finančné prostriedky, tak dnes je to tento istý spôsob, ktorý dnes ideme realizovať aj v zdravotníctve. Zdravotníctvo je vo veľkom svrabe a po tomto, čo teraz predvádzate, bude ešte vo väčšom.
Grendel, Gábor, podpredseda NR SR (2020-04-23):
Pán poslanec Žiak.
Laššáková, Jana, podpredsedníčka NR SR (2012-08-03):
Pán poslanec, poprosila by som vás, aby ste hovorili ku skrátenému, k návrhu vlády na skrátené legislatívne konanie. Dobre? Takže nech sa páči.
Laurenčík, Milan, podpredseda NR SR (2021-11-12):
Prosím, prezentujme sa a hlasujme o návrhu uznesenia pána podpredsedu Blanára. (Hlasovanie.) Prítomných 120 poslancov, za 35, proti 61, zdržalo sa 22, nehlasovali 2. Konštatujem, že uznesenie, ktoré predložil pán poslanec, pán podpredseda Blanár, sme neschválili. Vážené panie poslankyne, páni poslanci, teraz prosím spravodajcu, ktorého určil navrhnutý gestorský výbor pre ľudské práva a národnostné menšiny, pána poslanca Petra Polláka, aby uviedol hlasovanie o bode 73 programu, je to prvé čítanie o návrhu poslanca Gyimesiho na vydanie zákona o finančnej podpore pre Maďarský spoločenský a kultúrny zväz na Slovensku Csemadok, tlač 734. Pán poslanec, nech sa páči, uvádzajte hlasovanie. (Hlasovanie o návrhu poslanca Národnej rady Slovenskej republiky Györgya Gyimesiho na vydanie zákona o finančnej podpore pre Maďarský spoločenský a kultúrny zväz na Slovensku – Csemadok , tlač 734.)
Kollár, Boris, predseda NR SR (2021-09-30):
S ďalšou faktickou poznámkou vystúpi pán poslanec Tomáš, nech sa páči, máte slovo. (Reakcia z pléna.) Pardon, to už je rozprava. Tak sa ospravedlňujem, som si nedal okuliare a nevidím. Sekunda. Rozprava. Tak v rozprave vystúpi pán poslanec, nech sa páči, máte slovo.
Mihál, Jozef, podpredseda vlády a minister práce, sociálnych vecí a rodiny SR (2011-07-11):
Ďakujem, pán predseda. Len vecná poznámka k tým príplatkom, pretože pán Ondruš povedal niečo, čo nie je pravda. V § 122 Mzda a náhrada mzdy za sviatok v odseku 1 je uvedené: „Za prácu vo sviatok zamestnancovi patrí dosiahnutá mzda a mzdové zvýhodnenie najmenej 50 % jeho priemerného zárobku. Jediná výnimka, kedy na to nemá právo alebo kedy to nemusí byť, je v § 122 odseku 5. Pán poslanec, pozrite si Zákonník práce a potom môžete reagovať. „S vedúcim zamestnancom môže zamestnávateľ v pracovnej zmluve dohodnúť mzdu už s prihliadnutím na prípadnú prácu vo sviatok...“ (Ruch v sále.)